2.

Uz to attiecas šādi pakalpojumu nosacījumi: 2.1. Minimālais lidojumu skaits Minimālais lidojumu skaits maršrutā Helsinki-Varkaus ir trīs lidojumi katrā virzienā darba dienās no pirmdienas līdz piektdienai, neskaitot valsts svētku dienas. Sestdienās ir jābūt vismaz vienam lidojumam no Varkaus uz Helsinkiem un svētdienās — vismaz vienam lidojumam no Helsinkiem uz Varkaus. Lidojumu sarakstu var mainīt atbilstoši pieprasījumam Ziemassvētku brīvdienās un citās valsts svētku dienās. 2.2. Vietu skaits Katrā lidojumā jābūt vismaz 30 vietām. Jābūt pietiekamai bagāžas un kravas ietilpībai, lai lidojumā ar pilnām vietām un normālos laika apstākļos dotu iespēju katram pasažierim pārvadāt 8 kg rokas bagāžu un vismaz 20 kg bagāžas novietot kravas nodalījumā. 2.3. Lidojumu saraksts No pirmdienas līdz piektdienai reisā no Varkaus lidostas jāizlido pietiekami agri, lai nonāktu Helsinki-Vantaa lidostā līdz plkst. 7.00, savlaicīgai nokļūšanai uz galvenajiem starptautiskajiem lidojumiem. No pirmdienas līdz piektdienai reisā no Helsinki-Vantaa lidostas jāizlido pietiekami agri, lai nonāktu Varkaus lidostā līdz plkst. 8.30 un atgrieztos Helsinkos līdz plkst. 9.30. No pirmdienas līdz piektdienai savlaicīgi jāizlido vakara reisā no Helsinki-Vantaa lidostas, lai ielidotu Varkaus lidostā apmēram plkst. 17.30 izlidošanai atpakaļreisā, un jāatgriežas Helsinkos ne vēlāk kā plkst. 19.00. No pirmdienas līdz piektdienai plkst. 23.35 vai vēlāk jābūt arī lidojumam no Helsinki-Vantaa lidostas uz Varkaus lidostu. Sestdienas rītos no Varkaus lidostas jābūt reisam, kas ienāk Helsinki-Vantaa lidostā līdz plkst. 8.30. Svētdienās jābūt lidojumam vēlu vakarā no Helsinki-Vantaa lidostas uz Varkaus lidostu. 2.4. Biļešu cena un pārdošana Vienai biļetei maršrutā starp Varkaus un Helsinkiem jāmaksā ne vairāk kā EUR 184, ieskaitot visus nodokļus un nodevas. Jābūt pieejamām lētāku biļešu kategorijām, kam jāveido vismaz 15 % no visām biļetēm. Pārvadātājam jāpiekrīt slēgt līgumu par aviolīnijas, uz kuru attiecas sabiedrisko pakalpojumu saistības, izmantošanu kopā ar vēl vismaz vienu aviosabiedrību, kas sniedz pārvadājumu pakalpojumus no Helsinki-Vantaa lidostas. Šim līgumam par aviolīniju kopīgu izmantošanu jābūt ar tādiem pašiem vai līdzvērtīgiem nosacījumiem, un par proporcionalitātes sistēmu jāvienojas saskaņā ar attiecīgiem starptautiskiem noteikumiem par biļešu pārdošanas ienākumu sadali. Pārvadātājam ar tādiem pašiem vai līdzvērtīgiem nosacījumiem jānoslēdz līgumi par aviolīnijas kopīgu izmantošanu ar visiem citiem pārvadātājiem, kas nodrošina pakalpojumus no Helsinki-Vantaa lidostas un vēlas noslēgt šādus līgumus. Pārvadātājam jāsniedz Transporta un satiksmes ministrijai jebkādu pārbaužu veikšanai vajadzīgo informāciju par aviolīnijas kopīgas izmantošanas līgumiem un to saturu. Pārvadātājam jābūt Somijā strādājošai starptautiskās biļešu iepriekšpasūtīšanas un iegādes sistēmai un Starptautiskās gaisa transporta asociācijas (IATA) noteikumiem atbilstošam aviolīnijas kopīgas izmantošanas līgumam, kur noteikta savienojumu cenas un bagāžas pārkraušanas kārtība. Starptautiskajā biļešu iepriekšpasūtīšanas un iegādes sistēmā jābūt informācijai par cenām un lidojumu sarakstu. Pārvadātājam jābūt sadarbības līgumam, kas ietver savienojumu cenu noteikšanu, vismaz ar vienu kompāniju, kas no Helsinki-Vantaa lidostas veic lidojumus uz ārzemēm. Biļetes uz reisiem jāpārdod, izmantojot datorizētu iepriekšpasūtīšanas sistēmu. 2.5. Pakalpojumu nepārtrauktība Pārvadātājam, kurš paredzējis veikt regulārus reisus šajā maršrutā, saskaņā ar publisko pakalpojumu sniegšanas saistībām jāapņemas nodrošināt prasītos pakalpojumus līdz 2006. gada novembra beigām. Par gaisa pārvadājumu sniegšanu attiecīgajā maršrutā, neievērojot iepriekšminētās sabiedrisko pakalpojumu saistības, var administratīvi un/vai krimināli sodīt. 2.6. Pieejamība cilvēkiem ar funkcionālo mazspēju Pārvadātājam jāveic pasākumi, lai tiktu apmierinātas cilvēku ar funkcionālo mazspēju vajadzības.